คือประจำเดือนปกติมาทุกๆวันที่18 แต่เมื่อ18เดือนที่แล้วประจำเดือนไม่มามีเพศสัมพัมโดยการหลั่งนอกแต่ไม่ใส่ถุงยางและไม่ได้กินยาคุม มาวันนี้ประจำเดือนมาแต่ไม่ค่อยปวดท้องมากเท่าไรเมื่อเช้ามีอาการคลื่นใส้อาเจียน อย่างนี้มีโอกาดตั้งครรภ์ไหมค่ะ แล้วประจำเดือนมาคือใช่เลือดล้างหน้าเด็กป่าวค่ะ
สวัสดีค่ะ การที่มีประจำเดือนมาตรงตามรอบตลอด เเสดงให้เห็นคร่าวๆ ว่าน่าจะมีการตกไข่ทุกเดือนค่ะ ดังนั้นการที่ประจำเดือนไม่มาเช่นนี้ ร่วมกับการมีเพศสัมพันธ์โดยที่ไม่ได้มีการป้องกัน (Unprotected intercourse) ถือว่ามีโอกาสที่จะเกิดการตั้งครรภ์ได้เสมอค่ะยิ่งถ้าเพศสัมพันธ์ครั้งนั้น ตรงกับช่วงที่มีการตกไข่ จะเพิ่มโอกาสเกิดการตั้งครรภ์ได้ค่ะ โดยนับจากวันแรกของการมีประจำเดือนรอบก่อนมา 9-18 วัน เป็นช่วงที่มีโอกาสเกิดการตกไข่ได้ค่ะดังนั้น ถ้ามีเพศสัมพันธ์โดยใช้วิธีการหลั่งนอก (Coitus interuptus) ยังถือว่ามีโอกาสทำให้เกิดการตั้งครรภ์ได้ค่ะ เนื่องจากระหว่างที่มีการสอดใส่ ถึงแม้ว่าไม่ได้มีการหลั่งน้ำอสุจิเข้าไปในช่องคลอดโดยตรง แต่สารหรือน้ำหล่อลื่นที่ออกมาระหว่างที่มีเพศสัมพันธ์ ก็อาจมีตัวอสุจิปนเปื้อนมายังช่องคลอดได้ค่ะ ดังนั้น ถ้าไม่ได้มีการรับประทานยาคุมฉุกเฉิน ถือว่ามีความเสี่ยงค่ะทั้งนี้ ถ้ารอบเดือนหายไป ไม่มาตรงตามรอบ หรือมีเลือดออกกระปริบกระปรอยที่ไม่เหมือนประจำเดือนตามเดิม แนะนำให้การตรวจการตั้งครรภ์ร่วมด้วย โดยสามารถตรวจได้ตั้งแต่ 4-6 สัปดาห์ นับจากวันเเรกของรอบเดือน โดยเลือดที่ออกอาจเป็นเลือดที่เกิดจากการฝังตัวของตัวอ่อนก็ได้ค่ะ หรือที่เรียกว่าเลือดล้างหน้าเด็ก แต่ที่น่ากลัวกว่าคือเลือดจากการตั้งครรภ์ที่ผิดปกติ เช่นท้องนอกมดลูก ถ้าตรวจพบว่ามีการตั้งครรภ์เเนะนำให้รีบไปตรวจกับสูตินรีเเพทย์ค่ะ